**भारत सरकार**

मानव संसाधन विकास मंत्रालय

उच्‍चतर शिक्षा विभाग

राज्‍य सभा

अतारांकित प्रश्‍न संख्‍या: 1121

उत्‍तर देने की तारीख: 16 दिसम्‍बर, 2013

**विदेशी शिक्षा की बढ़ती लागत**

1121. डा॰ टी॰ एन॰ सीमाः

क्या मानव संसाधन विकास मंत्री यह बताने की कृपा करेंगे किः

(क) क्या सरकार के ध्यान में यह बात आई है कि रुपये के गिरते मूल्य के कारण भारतीय छात्रों के लिए विदेशी शिक्षा की लागत बढ़ती जा रही है और जिन्होंने अपनी विदेशी डिग्री हेतु ऋण लिया है, उन्हें मुश्किलों का सामना करना पड़ रहा है; और

(ख) यदि हां, तो तत्संबंधी ब्यौरा क्या है और विदेशी मुद्रा में शुल्कों और अन्य खर्चों का भुगतान करते समय मुद्रा विनिमय के दौरान धन की जो हानि होती है, उससे भारतीय छात्रों को उबारने के

लिए क्या कदम उठाए गए हैं?

**उत्‍तर**

**मानव संसाधन विकास मंत्रालय में राज्‍यमंत्री**

**(डा. शशि थरूर)**

(क) : जी, हां।

(ख) : भारतीय छात्रों के लिए विदेश में अध्‍ययन की लागत उनके द्वारा चयनित पाठ्यक्रम और संस्‍था पर निर्भर करती है। विदेश में उच्‍च अध्‍ययन व्‍यक्तिगत इच्‍छा और पसंद का मामला होने के नाते सरकार ने विदेशों में पढ़ रहे भारतीय छात्रों की सहायता हेतु कोई विशिष्‍ट उपाय करने पर विचार नहीं किया है।

\*\*\*\*\*